18

ISIGIDIMI SAMAXOSA, MARCH 2, 1885.

Victoria, unomsebenzi onzima aza kuwenza kweli lizwe. Utume u General Warren ukuba eze kumenzela. Xa kufunekileyo ndiyatemba ukuba asiyi kuba semva ekuncedeni i Nkosazana, ebesifanelwe kuvuya sakubona ukuvakala kwesitonga sayo kweli lizwe sibuye savuka; kuba saba zijejane oko yati yasishiya. Anditsho ukuti masigqibe ntweni kuyile mini; kodwa nditi masingayilibali lendawo yokuba ibuye yafika i Nkosazana; kanjalo sihlale sikucinga esingayinceda ngako.’ Ndiyaqokela nditi lamazwi ka Mbovane andivuyisa kakulu, nakuba abasoli bangozisweliyo indawo zokubambelela.

“ Akusafuneki nto ingapezu kokuyikankanya lento, nokuva- kalisa egameni lalo ntlanganiso, egameni labo bonke abatsha, nawo onke amakowetu ukuba siyavuya kukufika kwe Nkosazana; ukuba singa ingasel’ihlala; nokuba u General Warren angewufumani unzima umsebenzi wake; ukunga angapumelela msinya *nangokufezekileyo,* azoyise zonke intshaba zalo Kumkanikazi mkulu, unenceba, uzukileyo ; ote waba lelinye lamatamsanqa amakulu asiweleyo kwezimini zetu; u Kumkanikazi ongalunge kwi England yodwa koko singati ngu Kumkanikazi wo kumkanikazi. Wanga ke angak'e adle ubom ixesha elite nyi. Ewe Mntan’omhle, Victoria, akusayi kuze uzazi oko zingako intliziyo ozivusileyo nakule South Africa ise malandalahla, ote wena wazomeleza ekuhambeni kwazo kule ntlango yeli hlabati. Akupele ekubeni ngu Kumkani- kazi kodwa, ude waba ngu Nozala. Puhla wande kuzo zonke indawo, cuma wena nase South Africa apa.”

IZINTO NGEZINTO.

Abaxasi be “ *SIGIDIMI”* bakunjuzwa ukuba le inyanga ingu March., 1885, ivala intlaulelo yabo bebete barola i 10s. ukubasa ku December, 1884, oko besisapuma kabini nge nyanga. Intlaulelo yaso ngo mnyaka ngoku sipuma kanye, ZISHELENI EZI- NTLANU, 5s., kupela. Inokutunyelwa nge zitampu, mhlaumbi nge Post Office Order, ngegama lika

JAMES STEWART, Lovedale, Alice.

Abamkeli be *Sigidimi* balatiswa indawo yokuba amapepa (*pages)* e *Sigidimi* ayalandeliswa inyanga ngenyanga kuqalele ku January, 1885. Oko ke kwenzelwa ukuze ekupeleni konyaka knfakwe Isalatiso *(index)* sento ngento ekubalwe ngazo enyakeni, njengoko kuba njalo encwadini. Olumkileyo makazigcine ukuze azibope zibe yincwadi ekupeleni konyaka.

EZALE KOLONI.

Inteto ezimanyumnyezi.—Kwenye yencwadi eshicilelwe kweli pepa litsha labamnyama lise Qonce, le 16 ku Febru­ary, kutiwa ukubizwa kwalo zi *Mvo Zabantsundu,* ibalwa ngoti ukuzibiza ngu “ Mntuyedwa,”—Sibone inteto ezipantsi, neziburwada esabugqibela kudala okuya bekusahanjwa ze. Namaqaba ngokwawo akafane, ngezimini, enjenjalo ukuteta pakati kwabantu, ngapandle komntu oti kanti ngu *Ncanyetweni* kwabanye isimilo nenteto zake. Iyasimangalisa kodwa indawo yokuti ipepa “ *lokukanya ”* lingazihleli indawo eziya emzini wokukanya,—nokuba umbaleli walo lowo, ebe eselefuna kangakananina ukuba- nyelisa abo eb’eyisingisa kubo inteto yalo ncwadi. Oku- tetwa ngumntu kunokuviwa ngapandle kokuba kusetyenzi- ewe amasikizi, ukuba lomntu utetayo, mhlaumbi ubalayo, uyilento kusa kutiwa e Mlungwini yi *"gentleman."*

Inkupisa yesela.— U Van de Venter uyawa banjiwe kanjalo e Fauresmith, O. F. S.

LITI ipepa lase Qonce inani labasese (Lazaretto) yase Berlin li 16. Akukongezeki bambi (Feb. 6).

Iziboto.—Kutiwa kwindawo ekutiwa yi Lilly Vale iziboto zitshabalalisile. Ipesika zizitya kuti tu, kusale ama- tambo la odwa kube kupela.

Kuvakala ukuba ama Gcaleka akute cwaka kanye kulo mandla akuwo, kuko ukuzibonisa kuwo okutile kokungakatali nokuba ngubanina.

Hutshu ! inile kwindawo ezininzi, e Sheshegu, Bofolo, Katala, Nyara, ewe kwindawo ezininzi siyifumene imvula, inca iqalile ilicwele elihle ezimpahleni.

Indlala.—Ngase Qwanti kubanjwe amadoda amabini ngokuxela igusha ezimbini zika Mr. P. Ferreira,.amasela lawo alivumile ityala, ati abangwe kulamba.

Indla-nkumbi.—Ke kwabulawa enye yezintaka zenkumbi kwa Komani, kwati kwakuqangqululwa indlelo yayo kwafunyanwa inkumbi ezimakulu osibozo (800).

Ingqakaqa yase Burghersdorp.—Kutiwa inani laba- senayo kulamzi bagcinwa kuwo bunxam, wase (Lazaretto) bebe ngamashumi 36 ngosuku Iwama 21 ku January.

Ezocingo kwipepa eliyi *Argus,* ziti ama Bulu akwizitili ze Aluvana (Aliwal North) ne Albert atenga kunene imipu, nenxawa, nepistoli, abanye bati anxamele kwela Bahlambeli.

Bonisani!—Litsho elinye ipepa. Kute e Bofolo, umnumzana otile wepiti umkake akabiko, uti ke emapepeni bonisani! u Nonantsi ulahlekile, umntu oke wambona aze andityele.

Ukufunwa kuka Mhlontlo.—Kutiwa u Mhlontlo ubeke wafika emzini ka Mbala, kufupi ne Mount Frere, kodwa ubuye wemka; usafunwa ke kulomandla welase Mampondweni.

Indlala.—Ite inxenye yamafama ase Bolo efuna igusha, awela i Nciba, afika mzini unabafazi nabantwana sebeqauka yindlala, intwana zombona bazirwalasa zise zimpontshane, kwanamazele azo, ngoku sebepila yimifuno.

Imantyi yakwa Bomvana ite xa ibe ibuta irafu kwelo, yabona selingqingiwe ngamashumi omane awo, epete induku zawo, nto incedileyo kukuba amapolisa ayo ayexo- bile kanye, engekubeko ububi obuhlileyo.

Obale e Griqualand East malungana ekuqaleni kwale nyanga uti Imantyi yakwa Tsolo yamkelisa ama Mfengu imfakadolo nenxawa, iminwe enga 20; utsho ati ngati kuyakubako inkatazo kulo nkosi ingu Mdishwa.

ATI amapepa ama Bulu ase Transvaal abelinga ukufumana uncedo kwaba be-Sutu bakufupi e Matatiele ukuba baye kuwalwisa kwela Bahlambeli. Koko abe Sutu bate abafuni kulwa nemikosi yama-Ngesi xa bangaqalwanga yiyo.

Ukugaula amahlati.—Kubanjwe amadodana amane egaula kwa Hoho engena ncwadi,—u Nkonje, John Kole, Platjie Vena no Gobe Mbona. Bagwetyiwe badliwa aba- tatu bokuqala, kwati ku Mbona alacaca lityebe ityala, wasinda.

Kusand’ukubanjwa amadoda amabini kona, abanjezelwa iyure zosixenxe, esongelwa ngokubulawa, kuba esuke awela u Mbashe, awelela kowawo umhlaba. Sekulumeza nakwa- bantsundu ngoku, ngakumbi kuma Mfengu, ukoyikela inkatazo.

Ipalanga.—Liti elinye lamapepa e Xesi ipalanga ziqalile ukufuduka kwindawo ezisenobunzulu. Ngomnye umhla intwana egama lingu Willows iqubisene nenye, ebunzima buziponti ezi 301bs. Yamsinda lopalanga lomntwana ngenxa yobukulu bayo.

Ukuhluta impahla ebanjiweyo.—Amadoda amane, o Tshona, Petrus Mapela, Ndungela, no Mapipa ase Balasi, ahlute u Stoffel Grou igusha zi 17, ibokwe zi 2, nenkomo zi 13 ezibambile ezisa esikiti. U Tshona udliwe iponti ezi £5, u P. Mapela iponti yanye £1, ababini basinda.

Umhlekazi u Ruluneli usiguqule isigwebo so Nomayeza no Xabashe, owokuqala wayebulele indoda yake, owesibini wayencedise ekurwitshweni kwenkazana etile. Ke namhla u Nomayeza useleya kuhlala entolongweni bonke ubom bake, aze u Xabashe ahlale iminyaka e 15 esebenza nzima.

Izigebenga.—Liti ipepa lakwa Komani ute u Mr. James Kemp esendleleni esuka e Katikati, ekwele ekalini ezibexeshela wawelwa zizo zambeta kunene. Ate amahashe aya kufika odwa kwifama ka Mr. Pike, kwayiwa kufunwa, kwafikwa esele yinto ebomvu ligazi, kwapuke mbambo mbini. Kuko um Xosa obanjelwe longozi.

IQINGA LOKUDAMBISA INKOMO EZIKABAYO.—Liti ipepa ekutiwa yi *Live Stock Journal,* ukuba unemazi ekabayo yenjenje ukuze iyeke ukukaba: faka isiziba sevolo sibe sikudlwana emanzini abandayo kunene, uze uti pambi kokusenga usiti mbatyu esinqeni salonkomo, uti ke usenga nje sibe sikona. Nalo ke iqinga lemiqatu.